– अमेरिका के राष्ट्रपति डोनाल्ड ट्रंप ने गुरुवार को स्टील और एल्युमिनियम पर आयात शुल्क लगा दिया। स्टील पर 25% और एल्युमिनियम पर 10% ड्यूटी लगाई गई है। इस पर 15 दिनों में अमल होगा। मेक्सिको और कनाडा के साथ नाफ्टा समझौते के तहत बातचीत चल रही है। इसलिए इन्हें अभी छूट दी गई है। दूसरे देश छूट चाहते हैं तो उन्हें अमेरिकी प्रशासन से बात करनी होगी। फैसले का दुनियाभर में विरोध हो रहा है। चीन, यूरोप समेत ज्यादातर देशों ने बदले में अमेरिकी गुड्स पर टैक्स लगाने या बढ़ाने की चेतावनी दी है।